**MUNICIPIUL SATU MARE**

**Serviciul administrare căi publice autorizări-** **Compartiment guvernanță corporativă**

**Nr. 33674/26.05.2025**

În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ, cu modificările și completările ulterioare, Serviciul administrare căi publice autorizări - Compartiment guvernanță corporativă, formulează prezentul

**RAPORT DE SPECIALITATE**

la proiectul de hotărâre privind aprobarea mandatării domnului Masculic Csaba ca reprezentant al U.A.T Satu Mare în Adunarea Generală Extraordinară a Acționarilor APASERV Satu Mare S.A. să voteze proiectul de hotărâre înscris la art. 2 pct. 1 din Hotărârea Consiliului de Administrație nr. 8/2025

Apaserv Satu Mare S.A. este o societate comercială înfiinţată şi aflată sub coordonarea şi autoritatea Consiliului Local al municipiului Satu Mare. Potrivit Actului constitutiv al societăţii aprobat prin Hotărârea Consiliului Local Satu Mare, Municipiul Satu Mare este acţionar majoritar.

Având în vedere Hotărârea Consiliului Local Hodod nr. 14/2020 prin care s-a aprobat participarea comunei Hodod în calitate de acţionar la capitalul social al Apaserv Satu Mare S.A. cu un aport de 1.000 lei, respectiv Hotărârea Consiliului Local Acâș nr. 19/2025 prin care s-a aprobat participarea comunei Acâș în calitate de acţionar la capitalul social al Apaserv Satu Mare S.A. cu un aport de 1.000 lei,

Văzând prevederile din Actul constitutiv al APASERV SATU MARE S.A.

*”*Capitalul social al Societății poate fi majorat, în conformitate cu prevederile

legale în vigoare şi dispozițiile prezentului Act Constitutiv, mai ales cu respectarea obligației de a avea capital social integral public, în baza hotărârii Adunării Generale Extraordinare a Acționarilor luate cu o majoritate de cel puţin 2/3 (două treimi) din drepturile de vot deținute de acționarii prezenți sau reprezentați*....”*

și prevederile potrivit cărora ”.......Adunarea Generală a Acționarilor constituită din reprezentanți ai acționarilor este organul de conducere al Societății care decide asupra activității acesteia și asupra politicii ei economice în condițiile şi limitele stabilite în prealabil de Consiliile Locale pentru fiecare adunare ordinară şi extraordinară în parte...... de a hotărî asupra oricăror altor probleme care intră în competenţa adunării generale extraordinare a acționarilor, conform legii şi prezentului statut....”,

Având la bază solicitarea Apaserv Satu Mare SA înregistrată la sediul entității cu nr. 32645/21.05.2025 cu privire la inițierea prezentului proiect de hotărâre cu raportare la prevederile art. 2 din hotărârea CA nr. 8/28.04.2025

Văzând Dispoziția Primarului Municipiului Satu Mare cu nr. 771/26.10.2024 privind delegarea domnului Masculic Csaba în calitate de reprezentant al Municipiului Satu Mare în Adunarea Generală a Acţionarilor  la APASERV Satu Mare S.A emisă în aplicarea prevederilor art. 132 din OUG nr. 57/2019 privind Codul administrativ, cu modificările și completările ulterioare ”...Comunele, oraşele şi municipiile sunt reprezentate de drept în adunările generale ale asociaţiilor de dezvoltare intercomunitară şi în adunările generale ale operatorilor regionali şi locali de către primari. Primarii pot delega calitatea lor de reprezentanţi ai unităţilor administrativ-teritoriale în adunările generale viceprimarilor, administratorilor publici, precum şi oricăror alte persoane din aparatul de specialitate al primarului sau din cadrul unei instituţii publice de interes local....” coroborate cu prevederile art. 157 din același act normativ ”... (1) Primarul poate delega, prin dispoziţie, atribuţiile ce îi sunt conferite de lege şi alte acte normative viceprimarului, secretarului general al unităţii/subdiviziunii administrativ-teritoriale, conducătorilor compartimentelor funcţionale sau personalului din aparatul de specialitate, administratorului public, precum şi conducătorilor instituţiilor şi serviciilor publice de interes local, în funcţie de competenţele ce le revin în domeniile respective....”

Raportat și la prevederile din Codul administrativ aprobat prin OUG nr. 57/2019, cu modificările și completările ulterioare, potrivit cărora consiliul local exercită în numele unității administrativ teritoriale toate drepturile și obligațiile corespunzătoare participațiilor deținute la societăți, respectiv asigură cadrul necesar pentru furnizarea serviciilor publice de interes local,

Proiectul de hotărâre se înaintează consiliului local cu propunere de aprobare.

**ȘEF SERVICIU**

**Giurgiu Ovidiu**

**Compartiment Guvernanță Corporativă**

**Chiş Alberto George**